### 11.    Beslutning vedrørende vej- og stibredder langs [adresse]

**Åbent**

Sagsnr.: 326-2020-71599       J.nr.: 05.01.08           Dokumentnr.:
326-2020-289677

**Sagstype**

Beslutning.

**Resume og sagens baggrund**

I forbindelse med prioriteringen af anlægsbudgettet til
vejvedligeholdelse i byområder i budgetårene 2020 og 2021 er en renovering af
Røsnæsvej fra Kysttoften til Jernholtparken medtaget som option. Der er blevet
plads til projektet inden for budgetrammen, og der skal tages stilling til
principper omkring henholdsvis vej- og stibredder.

**Indstillinger**

Chefen for Vej, Ejendom og affald indstiller,

1.
at vejbredden på [adresse] fra
Kysttoften til Jernholtparken reguleres til 7 meter, og

2.
at der etableres fællessti på begge
sider af vejen med en bredde på mindst 1,8 meter.

**Behandling**

Teknik- og Miljøudvalget.

**Sagsfremstilling**

På mødet den 2. april 2020 prioriterede Teknik- og
Miljøudvalget anlægsbudgettet til vejvedligeholdelse i byområder for både
budget 2020 og budget 2021 med henblik på at være på forkant i forhold til en
eventuel fremrykning af anlægsbudgettet til vejvedligeholdelse i 2021.

I forbindelse med prioriteringen blev en renovering af
Røsnæsvej fra Kysttoften til Jernholtparken prioriteret som option.

De prioriterede projekter fra både budget 2020 og budget
2021 er blevet udbudt samlet, og efterfølgende har Kommunalbestyrelsen truffet
beslutning om at fremrykke anlægsbudgettet til vejvedligeholdelse i byområder i
2021 til 2020.

I den samlede projektpulje er der nogle af projekterne, der
skubbes, og der er derfor blevet plads til at udføre renoveringen af Røsnæsvej
på den pågældende strækning.

I henhold til beslutningen om vejvedligeholdelsesprogrammet
for 2020 og 2021 omfatter renoveringen af [adresse] på den pågældende strækning
en ny belægning på henholdsvis kørebane og cykelsti/fortov, samt
kantstensopretning og afmærkning på kørebane.

Da stien for cyklister og gående lige nu varierer i bredde
på strækningen, skal der tages stilling til principperne for stiens bredde i
tilknytning til renoveringen, idet der nu er en anledning til at forbedre
trafiksikkerheden og tilgængeligheden for de bløde trafikanter.

Der er foretaget en screening af Røsnæsvej
fra Kysttoften til krydset ved [adresse], hvor John Andersen begynder,
og der er udarbejdet to løsningsforslag i relation til at forbedre
trafiksikkerheden og tilgængeligheden for de bløde trafikanter på strækningen.

Konkret ses der nu på strækningen
fra Kysttoften til Jernholtparken (cirka 550 meter), idet de principper, der
fastlægges på denne strækning, vil skulle kunne fortsættes i det sammenhængende
stiforløb frem til [adresse] (i alt cirka 3 km.).

Det eksisterende vejforløb

I dag er Røsnæsvej på strækningen en
bred vej med en hastighedsbegrænsning på 60 km/t. Vejens bredde varierer fra
7,55 meter til 9,10 meter - gennemsnitsbredden ligger på cirka 8,00 meter.

Vejreglernes anbefalinger med
hensyn til vejbredden på veje med en hastighedsbegrænsning på 60 km/t er 7 meter.

Det eksisterende stiforløb

Det eksisterende stiforløb er i
dag ikke skiltet, og der er en uklarhed omkring hvilken type sti, der er på
strækningen – er det et fortov, er det en cykelsti eller er det en fællessti?
Administrationen får en del henvendelser fra borgere, som spørger til stitypen.
Fra rundkørslen er de første 20 meter afmærket som en delt sti – dette forløb
er dog ikke bibeholdt eller skiltet i det videre forløb, hvilket kan hænge
sammen med, at stiens bredde varierer og nogle steder er meget smal og dermed
ikke overholder kravene til en fællessti.

Det meste af stien varierer i
bredden fra 1,8 meter til 2,25 meter. Der er enkelte steder, hvor stien kun er 1,6
meter bred over korte stræk, som er afgrænset med støttemur, og andre steder
hvor den er op til 2,45 meter bred. Stierne langs vejen varierer altså i bredden
fra 1,6 meter til 2,45 meter.

Fodgængerfelt ved Jernholtparken

Der er tilbage i 2013 etableret et
fritliggende fodgængerfelt ved Jernholtparken. For at øge sikkerheden for de
bløde trafikanter, som krydser en bred kørebane, og hvor den skiltede hastighed
er på 60 km/t. vil administrationen undersøge behovet for eventuelle
supplerende trafiksikkerhedsmæssige tiltag på dette sted.

Vejbelysning

Der er lavet en lysberegning på de
eksisterende belysningsmaster, og de opfylder ikke belysningsklassen. Der ses
samtidig korrosion på en række af lysmasterne. Administrationen undersøger
derfor om lyseffekten kan optimeres, og om der er et reelt behov for at
udskifte master på strækningen.

Løsningsforslag

I det følgende gives en kort beskrivelse af de undersøgte
løsninger. I Bilag 1 er løsningsforslagene stillet skematisk op over for
hinanden.

Løsningsforslag 1

[adresse] på strækningen
bibeholdes.

Stien har en varierende bredde fra
1,6 meter til 2,45 meter, dermed kan stien skiltes, som en cykelsti, men på en
del af strækningen, hvor stibredde er under 1,8 meter, vil vejreglernes
anbefalede cykelstibredde ikke kunne overholdes.

Ifølge færdselslovens § 10 stk. 1
må gående benytte en cykelsti, hvis der ikke findes fortov. Administrationen vurderer
imidlertid, at dette kan give en utryghed for både gående og cyklister på
Røsnæsvej.

På vejen etableres der et
midterareal med brede striber på vejen for at indsnævre vejen til 3,5 meter per
kørebane. Annemette Bech vil få en varierende bredde fra 1,0 meter til 2,3 meter.

Løsningsforslag 2

Etablering af en fællessti på
begge sider af vejen med en stibredde på minimum 1,8 meter.

I dag har vi en varierende
kørebanebredde, hvor vi på en del af strækningen har en bredde på 9,10 meter.
Den store vejbredde er med til at øge hastigheden på strækningen.

I løsningsforslag 2 foretages der
et fysisk indgreb, hvor kørebanebredden bliver 7,0 meter og den resterende
bredde inddrages til stierne. Dette gøres ved at flytte kantsten og
eksisterende vejbrønde ind mod vejmidten. Stiernes bredde vil variere fra
1,8-2,5 meter enkelte steder for at prioritere en kørebanebredde på 7 meter.
For den overvejende del af stien vil bredden være 2,5-3,0 meter.

Administrationens anbefaling

Administrationen anbefaler
løsningsforslag 2 som omfatter etablering af en fællessti på begge sider af
vejen med en bredde på minimum 1,8 meter, og hvor kørebanen gøres smallere.

Dermed vil der opnås en god
løsning for de bløde trafikanter, og vejen vil komme til at overholde vejreglernes
anbefalinger.

Administrationen anbefaler også
udskiftning af lyskilder i det omfang, det er muligt, da de ikke overholder
belysningsklassen, og udskiftning af lysmasterne i det omfang, der er behov.

Økonomi

Løsningsforslag 1 – cirka
1.400.000 kr.

Løsningsforslag 2 – cirka
[adresse] kr.

Begge løsninger vil kunne holdes
inden for det afsatte budget.

**Økonomiske konsekvenser**

Ingen økonomiske konsekvenser. Opgaven kan løses inden for
det afsatte anlægsbudget til vejvedligeholdelse i byområder i 2020 og 2021.

**Bilag**

|  |  |
| --- | --- |
| BILAG 1 - Røsnæs, løsningsforslag | 326-2020-290992 |